#  *Projekts*

## LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot.Nr. §)

**Grozījumi Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”**

*Izdoti saskaņā ar likuma*

*„Par akcīzes nodokli”*

[*26.panta*](https://likumi.lv/ta/id/81066-par-akcizes-nodokli#p26)*piekto daļu*

*un*[*27.panta*](https://likumi.lv/ta/id/81066-par-akcizes-nodokli#p27)*12.1 daļu*

1.Izdarīt Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” (Latvijas Vēstnesis, 2010, 51/52.nr., 2021, 91. nr.) šādus grozījumus:

* 1. Izteikt Ministru kabineta noteikumu nosaukumu šādā redakcijā:

„Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem nodokļu maksājumiem vai atmaksā, un kārtība, kādā veic alkoholisko dzērienu, tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļu un tabakas aizstājējproduktu iznīcināšanu vai pārstrādi”.

 1.2. Aizstāt 1.1.apakšpunktā, 4., 10. un 15.punktā vārdus „turpmākajiem nodokļa” ar vārdiem „turpmākajiem nodokļu”.

1.3. Izteikt 1.1.3.apakšpunktu šādā redakcijā:

„1.1.3. iznīcinātas vai pārstrādātas, ja akcīzes preces bija marķētas ar akcīzes nodokļa markām (turpmāk – nodokļa markas), kuras nodokļa maksātājs atdod Valsts ieņēmumu dienestam vai, kuras iznīcina kopā ar akcīzes precēm.”.

* 1. Izteikt 1.2.apakšpunktu šādā redakcijā:

„1.2. iznīcina vai pārstrādā alkoholiskos dzērienus, tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus;”.

* 1. Aizstāt 5.7.3. un 10.4.4.apakšpunkta visā tekstā vārdu „cigaretēs” ar vārdiem „smēķēšanas ierīcēs”.
	2. Izteikt 16.punktu šādā redakcijā:

„16. Lai nodokli, kas samaksāts par Latvijas Republikā iznīcinātām vai pārstrādātām akcīzes precēm, varētu pārskaitīt nodokļu parādu segšanai, turpmākajiem nodokļu maksājumiem vai varētu saņemt tā atmaksu, apstiprināts noliktavas turētājs akcīzes preces var iznīcināt kopā ar nodokļa markām vai akcīzes preces pārstrādā bez nodokļa markām. Noņemtās nodokļa markas Valsts ieņēmumu dienestā atdod attiecīgais nodokļa maksātājs.”.

* 1. Izteikt 18.5.apakšpunktu šādā redakcijā:

„18.5. nodokļa marku noņemšanas vietu, laiku un pamatojumu, ja akcīzes preces tiek iznīcinātas bez nodokļa markām vai pārstrādātas;”.

* 1. Svītrot 18.6.2.apakšpunktā vārdu “nosaukumu”.
	2. Papildināt 18.punktu ar 18.6.3.apakšpunktu šādā redakcijā:

„18.6.3. par elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem – nodokļa marku sēriju un numuru intervālu;”.

1.10. Izteikt 21.punktu šādā redakcijā:

„21.  Apstiprināts noliktavas turētājs tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus iznīcina atbilstoši normatīvajiem aktiem par tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu atbrīvošanu no nodokļa, bet alkoholiskos dzērienus – atbilstoši normatīvajiem aktiem par nodokļa atbrīvojuma piemērošanu alkoholiskajiem dzērieniem.”.

1.11 .Izteikt 24.punktu šādā redakcijā:

„24. Lai samaksāto nodokli pārskaitītu nodokļu parādu segšanai, turpmākajiem nodokļu maksājumiem vai citu nodokļu maksājumiem vai saņemtu tā atmaksu, nodokļa maksātājs papildus šo noteikumu [18.](https://likumi.lv/ta/id/207483#p18)un [19.punktā](https://likumi.lv/ta/id/207483#p19) minētajiem dokumentiem iesniedz Valsts ieņēmumu dienestā šo noteikumu 10.4.apakšpunktā minētos dokumentus, ja akcīzes preces tiek pārstrādātas vai iznīcinātas bez nodokļa markām. Ja akcīzes preces tiks iznīcinātas ar nodokļa markām, tad jāiesniedz 10.4.apakšpunktā minētais iesniegums.”.

1.12. Izteikt 25.punktu šādā redakcijā:

„25.  Akcīzes preču pārstrādes akts vai iznīcināšanas akts (ja akcīzes preces ir iznīcinātas bez nodokļa markām) un Valsts ieņēmumu dienesta sniegtais šo noteikumu 10.4.apakšpunktā minētā iesnieguma apstiprinājums apliecina, ka pārstrādātajām akcīzes precēm samaksāto nodokli ir tiesības pārskaitīt nodokļa maksātāja nodokļu parādu segšanai vai turpmākajiem nodokļu maksājumiem vai atmaksāt nodokļu maksātājam.”.

1.13. Papildināt noteikumus ar 25.1 punktu šādā redakcijā:

„25.1 Akcīzes preču iznīcināšanas akts (ja akcīzes preces ir iznīcinātas ar nodokļa markām), kas izsniegts izpildot šo noteikumu 21.punktā noteiktos nosacījumus apliecina, ka par iznīcinātām akcīzes precēm samaksāto nodokli ir tiesības pārskaitīt nodokļa maksātāja nodokļu parādu segšanai, turpmākajiem nodokļu maksājumiem vai atmaksāt nodokļu maksātājam.”.

2. Noteikumi stājas spēkā 2022.gada 1.janvārī.

Ministru prezidents  A.K. Kariņš

Finanšu ministrs  J. Reirs